CELEX: 62007FJ0092
Virkamiehet
Henkilöstö
Ylennys

1.
Oikeudenkäyntimenettely – Kannekirjelmä – Muotomääräykset – Riidanalaisen toimenpiteen toimittamatta jättäminen
(Yhteisöjen tuomioistuimen perussäännön 21 artikla; ensimmäisen oikeusasteen tuomioistuimen työjärjestyksen 44 artiklan 3–6
kohta)
2.
Virkamiehet – Ylennys – Edellytykset – Virkamiehen on osoitettava kykenevänsä työskentelemään kolmannella kielellä
(Henkilöstösääntöjen 45 artiklan 2 kohta sekä liitteessä III oleva 7 artikla ja liitteessä XIII oleva 11 artikla)
1.
Kun kirjaaja ei ole, toisin kuin ensimmäisen oikeusasteen työjärjestyksen 44 artiklan 6 kohdassa määrätään, kehottanut kantajaa,
joka ei ole liittänyt kanteeseensa riidanalaista päätöstä, korjaamaan tätä tilannetta, yhteisöjen tuomioistuimet eivät voi
evätä kantajalta tällaista mahdollisuutta tilanteen korjaamiseen ja todeta, ettei kannetta voida ottaa tutkittavaksi, koska
kyseisen työjärjestyksen 44 artiklan 4 kohdan edellytyksiä ei ole noudatettu.
(ks. 21 kohta)
Viittaukset:
Virkamiestuomioistuin: asia F‑48/06, Avanzata ym. v. komissio, 5.11.2008 (49 ja 50 kohta, ei vielä julkaistu oikeustapauskokoelmassa)
2.
Henkilöstösääntöjen 45 artiklan 2 kohtaa, sellaisena kuin se on annettu virkamiesten henkilöstösääntöjen ja muuhun henkilöstöön
sovellettavien palvelussuhteen ehtojen muuttamisesta annetulla asetuksella N:o 723/2004, jossa säädetään virkamiehelle kuuluvasta
velvollisuudesta osoittaa ennen ensimmäistä ylennystä, että hän kykenee työskentelemään kolmannella kielellä, sovelletaan
vasta toimielinten yhteisestä sopimuksesta antamien yhteisten täytäntöönpanosäännösten voimaantulosta alkaen.
Koska lainsäätäjä on henkilöstösääntöjen liitteessä XIII olevan 11 artiklan mukaan joka tapauksessa sulkenut pois sen soveltamisen
niihin ylennyksiin, jotka tulivat voimaan ennen 1.5.2006, 45 artiklan 2 kohtaa ei voida soveltaa ennen kyseisten yhteisten
täytäntöönpanosäännösten voimaantuloa lainsäätäjän edellyttämässä tilanteessa eli siten, että voidaan taata yhdenmukainen
soveltaminen eri toimielimissä, ja siten, että tämä uusi henkilöstösäännöissä asetettu velvollisuus liitetään virkamiehillä
olevaan mahdollisuuteen saada koulutusta kolmannella kielellä. Näin ollen toimielin voi soveltaa tätä henkilöstösääntöjen
artiklaan vain sen itsensä määrittämien yksityiskohtaisten säännösten mukaisesti.
(ks. 35–38 kohta)